|  |  |  |  |  |
| --- | --- | --- | --- | --- |
| Številka: | 43001-53/2020-10 |  | oznaka naročila: | A-94/20 S  |
| Datum: | 29.10.2020 |  | MFERAC: | 2431-20-000347/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Inženirske storitve pri investicijah na državnih cestah, na G + R cestah Direkcije RS za infrastrukturo / 2020-1** |

**JN005608/2020-B01 - A-094/20; datum objave: 10.09.2020**

**Datum prejema: 29.10.2020   11:21**

**Vprašanje:**

Spoštovani,
V 19. členu vzorca pogodbe je navedeno, da se dodatne in nepredvidene storitve, ki jih mora opraviti inženir pri nadzoru gradnje (storitev IZVEDBA v opisnem listu) v kolikor se je podaljšal rok gradnje investicije, ki je predmet nadzora za več kot 10 % predvidenega časa gradbenih del. Iz obrazcev »OPIS PROJEKTA« ni mogoče razbrati predvidenega časa gradbenih del, saj je naveden le mesec pričetka ter zaključka izvajanja inženirskih storitev. Te seveda vključujejo tudi storitve pred in po sami gradnji.
Naročnika prosimo, da za vsak sklop navede predvideno trajanje gradbenih del v mesecih, saj bo le tako mogoče v fazi izvajanja pogodbe ugotoviti, ali so izpolnjeni pogoji za spremembo pogodbene cene ter izračun le-te po formuli iz razpisne dokumentacije.

Hvala za odgovor in lep pozdrav

**Odgovor:**

Inženir mora v roku 14 dni po uvedbi v delo predložiti naročniku za vsak investicijski projekt okvirni terminski plan (OTP) inženirskih storitev za izvedbo in uspešen zaključek prevzetih del ter z naročnikom usklajen plan porabe sredstev. V roku 14 dni po uvedbi izvajalca gradnje v delo se okvirni terminski plan uskladi s podrobnim terminskim in finančnim planom izvajalca del. Izdela se podrobni terminski plan (PTP). Oba terminska plana, ki ju izdela Inženir, vključujeta tudi čas izvedbe gradbenih del.

Terminski plan in podrobni terminski plan potrdi vodja investicijskega projekta. Le ta bo osnova za obračun dodatnih in nepredvidenih storitev zaradi podaljšanja roka gradnje investicije, ki je predmet nadzora, za več kot 10 % predvidenega časa gradbenih del.